Document ID: 32010D0623

SKLEP SVETA
z dne 11. oktobra 2010
o spremembi Sklepa 1999/70/ES o zunanjih revizorjih nacionalnih centralnih bank glede zunanjih revizorjev Banca d’Italia
(2010/623/EU)
SVET EVROPSKE UNIJE JE -
ob upoštevanju Protokola o statutu Evropskega sistema centralnih bank in Evropske centralne banke, ki je priložen Pogodbi o Evropski uniji in Pogodbi o delovanju Evropske unije, in zlasti člena 27.1 Protokola,
ob upoštevanju Priporočila ECB/2010/11 Evropske centralne banke z dne 23. avgusta 2010 Svetu Evropske unije o zunanjem revizorju centralne banke Banca d’Italia (1),
ob upoštevanju naslednjega:
(1)
Revizijo računovodskih izkazov Evropske centralne banke (ECB) in nacionalnih centralnih bank Eurosistema morajo opravljati neodvisni zunanji revizorji, ki jih priporoči Svet ECB in odobri Svet Evropske unije.
(2)
Mandat sedanjih zunanjih revizorjev Banca d’Italia je potekel po reviziji za poslovno leto 2009. Zato je treba imenovati zunanje revizorje od poslovnega leta 2010.
(3)
Banca d’Italia je za svojega zunanjega revizorja za poslovna leta od 2010 do 2015 izbrala družbo PricewaterhouseCoopers SpA.
(4)
Svet ECB je priporočil, da bi se družba PricewaterhouseCoopers SpA imenovala za zunanjega revizorja Banca d’Italia za poslovna leta od 2010 do 2015.
(5)
Primerno je upoštevati priporočilo Sveta ECB in ustrezno spremeniti Sklep 1999/70/ES (2) -
SPREJEL NASLEDNJI SKLEP:
Člen 1
Člen 1(6) Sklepa 1999/70/ES se nadomesti z naslednjim:
„6. PricewaterhouseCoopers SpA se odobri kot zunanji revizor za Banca d’Italia za poslovna leta od 2010 do 2015.“
Člen 2
Ta sklep začne učinkovati z dnem, ko je naslovnik o njem uradno obveščen.
Člen 3
Ta sklep je naslovljen na Evropsko centralno banko.
V Luxembourgu, 11. oktobra 2010

Labels: 2
4
11
9
18